wickkiey/tamil-wikipedia-chunked huggingface dataset:
# கார்ல் பிரீட்ரிக் வைசாக்கர்

## விருதுகளும் தகைமைகளும்

- 1957 மேக்சு பிளான்க் பதக்கம்
- 1958 பிரான்க்பர்ட் ஆம் மைன் நகரத்தின் கோத்தே பரிசு
- 1961 அறிவியல், கலைக்கான பவர்லெ மெரிட்
- 1963 செருமனிப் புத்தகத் தொழில்வணிக அமைதிப் பரிசு
- 1969 கெர்ம்டாம் நகரத்தின் எராசுமசு பரிசு
- 1969 அறிவியல், கலைக்கான ஆத்திரியப் பதக்கம்
- 1973 செருமனிக் கூட்டுக்குடியரசின் பெருந்தகைமை (கிராண்டு மெரிட்) குருசு, விண்மீனும் இலச்சினையும் அமைந்தது
- 1982 மூன்சுட்டர் பல்கலைக்கழக எர்னெசுட்டு எலிமட் விட்சு பரிசு]]
- 1983 தூசெல்டோர்ஃப் நகரத்தின் ஐன்ரிச் கைன் பரிசு
- 1988 அறிவியல் உரைக்கோவைக்கான சிக்மண்டு ஃபிராய்டு பரிசு
- 1989 சமய முன்னேற்றத்துக்கானடெம்பிள்டன் பரிசு
- 1989 "இவரது உலகம் அறிந்த பன்முக அர்ப்பணிப்புமிக்க மானுடப் பங்களிப்புகளான அமைதி, நீதி படைப்புநேர்மை ஆகியவற்றுக்காக" தியோடோர் கியூசு பரிசு
- இலவுசன்னே பல்கலைக்கழகத்தின் பிரிக்சு ஆர்னோல்டு இரேமாண்டு பரிசு
- ஏன்சியாட்டிக் கோத்தே பரிசு
- பிரேகு நகர. பல்கலைக்கழக நான்காம் கார்ல் பரிசு  
;தகைமைப் பட்டங்கள்:  
:சட்டம்: ஆம்சுடர்டாம் கட்டற்ற பல்கலைக்கழகம், ஆல்பெர்த்தா பல்கலைக்கழகம், அபர்தீன் பல்கலைக்கழகம்
:இறையியல்: தூபிங்கன் பல்கலைக்கழகம், பேசல் பல்கலைக்கழகம்
:அறிவியல்: கார்ல் மார்க்சு பல்கலைக்கழகம் இலீப்சிக்
:மெய்யியல்: பெர்லின் தொழில்நுட்ப நிறுவனம், ஆச்சென் பல்கலைக்கழகம்  
சுசீசுவிக்-கோல்சுட்டீனில் உள்ள பார்ம்சுடெட் நகரத்தின் கார்ல் பிரீட்ரிக் வான் வைசாக்கர் பள்ளி இவரது பெயரைத் தாங்கியுள்ளது.  
வைசாக்கர் இருமுறை இயற்பியல் நோபல் பரிசுக்காகப் பரிந்துரைக்கப் பட்டார்.
Since 2009, the Donors' Association for German Science and the Leopoldina makes a biennial award of €50,000 "Carl Friedrich von Weizsäcker Award" for "outstanding scientific contribution to resolving socially important problems".
# கார்ல் பிரீட்ரிக் வைசாக்கர்

## நூல்களும் பணிகளும்

- *Zum Weltbild der Physik*, Leipzig 1946 , 2002, 14th edition, renewed and with introduction by Holger Lyre :de:Holger Lyre
- translation into English by Marjorie Grene *The World View of Physics*, London, 1952
- translation into French *Le Monde vu par la Physique*, Paris 1956
- *Die Geschichte der Natur*, Göttingen 1948
- *Die Einheit der Natur*, Munich 1971
- translation *The Unity of Nature*, New York, 1980
- *Wege in der Gefahr*, Munich 1976
- translation *The Politics of Peril*, New York 1978
- * Der Garten des Menschlichen*, Munich 1977
- *Deutlichkeit: Beiträge zu politischen und religiösen Gegenwartsfragen*, Hanser, München, 1978, 1979 .
- translation *The Ambivalence of progress*, essays on historical anthropology, New York 1988
- *The Biological Basis of Religion and Genius*, Gopi Krishna, New York, intro. by Carl Friedrich von Weizsäcker, which is half the book, 1971, 1972
- *Aufbau der Physik*, Munich 1985
- translation *The Structure of Physics*, Heidelberg 2006 (; )
- *Der Mensch in seiner Geschichte*, Munich 1991
- *Zeit und Wissen*, Munich 1992
- *Große Physiker*, Munich 1999
# ரூபந்தேஹி மாவட்டம்

**ரூபந்தேஹி மாவட்டம்** (Rupandehi District) , தெற்காசியாவில் நேபாள நாட்டின்லும்பினி மாநிலத்தில் அமைந்துள்ளது. ரூபந்தேஹி மாவட்டம் நேபாளத்தின் 77 மாவட்டங்களில் ஒன்றாகும்.  
இம்மாவட்டத்தின் நிர்வாகத் தலைமையிடம் **சித்தார்த்தநகர்** ஆகும். இம்மாவட்டத்தின் பிற நகரங்கள் லும்பினி, தேவதகா மற்றும் பூத்வல் ஆகும். நேபாளத்தின் தராய் சமவெளியில் அமைந்த ரூபந்தேஹி மாவட்டத்தின் பரப்பளவு 1,360 சதுர கிலோ மீட்டர்கள் ஆகும்.
2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 8,80,196 ஆகும். நேபாள மொழி மற்றும் அவதி மொழிகள் இங்கு பேசப்படுகிறது.
# ரூபந்தேஹி மாவட்டம்

## பெயர்க் காரணம்

புத்தரின் தாயும், மன்னர் சுத்தோதனரின் பட்டத்து மனைவியுமான ரூபாதேவியின் நினைவாக இம்மாவட்டத்திற்கு ரூபந்தேஹி என பெயர் சூட்டப்பட்டது.
# ரூபந்தேஹி மாவட்டம்

## வரலாறு

கௌதம புத்தரின் பிறப்பிடமான லும்பினி நகரம் மற்றும் கௌதம மற்றும் புத்தரின் தாயான மாயாதேவியின் பிறப்பிடமான தேவதகா எனும் இடமும் இம்மாவட்டத்தில் உள்ளது.
# ரூபந்தேஹி மாவட்டம்

## நிர்வாக பகுதிகள்

இம்மாவட்டம் ஏழு சட்டமன்றத் தொகுதிகளும், நாற்பத்தி எட்டு கிராம வளர்ச்சி மன்றங்களும், ஐந்து நகராட்சிகளும், ஒரு துணை-மாநகராட்சியும் கொண்டுள்ளது.
# ரூபந்தேஹி மாவட்டம்

## நிலவியல்

நேபாளத்தின் தென்மேற்குப் பகுதியில் தராய் சமவெளியில் ரூபந்தேஹி மாவட்டம் அமைந்துள்ளது.
இம்மாவட்டத்தின் கிழக்கில் நவல்பராசி மாவட்டமும், மேற்கில் கபிலவஸ்து மாவட்டமும், வடக்கில் பால்பா மாவட்டமும், தெற்கில் இந்தியாவும் எல்லைகளாக அமைந்துள்ளது.  
இம்மாவட்டம் கடல் மட்டத்திலிருந்து 159 மீட்டர் முதல் 1,229 மீட்டர் வரை உயரத்தில் உள்ளது. மாவட்டத்தின் மொத்த பரப்பளவு 1,360 சதுர கிலோ மீட்டராகும்.
# ரூபந்தேஹி மாவட்டம்

## நிலவியல்

### ஆறுகள்

இமயமலையில் உற்பத்தியாகும் பதினோறு ஆறுகள் ரூபந்தேஹி மாவட்டத்தின் வழியாக பாய்ந்து பின்னர் இந்தியாவின் கங்கை ஆற்றில் கலக்கிறது. அவைகளில் முக்கியமானது ரோகிணி ஆறு ஆகும். ரோகிணி ஆற்றின் நீரை வயல்களுக்குப் பாய்ச்சுவது தொடர்பாக கௌதம புத்தர் பிறந்த சாக்கியர்களுக்கும், ஆற்றின் எதிர் கரையில் வாழ்ந்த கோலியர்களுக்கும் பிணக்கு ஏற்பட்டது. இப்பிணக்கை புத்தர் தீர்த்து வைத்தார் என பௌத்த சாத்திரங்கள் கூறுகிறது.
# ரூபந்தேஹி மாவட்டம்

## தட்ப வெப்பம்

இம்மாவட்டம் கடல் மட்டத்திலிருந்து 159 மீட்டர் முதல் 1,229 மீட்டர் உயரம் வரை உள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம் மற்றும் மேல் வெப்ப மண்டலம் என இரண்டு காலநிலைகளில் காணப்படுகிறது.
# ரூபந்தேஹி மாவட்டம்

## புகழ் பெற்ற தலங்கள்

### லும்பினி

கௌதம புத்தரின் பிறந்த இடம்]]  
இம்மாவட்டத்தில் உள்ள கௌதம புத்தர் பிறந்த இடமான லும்பினி அனைத்துலக பௌத்தர்களுக்கும் புனித இடமாக உள்ளது. தெற்கு மற்றும் தென் கிழக்கு ஆசியாவில் உள்ள பௌத்த சமயத்தவர்களுக்கு லும்பினி புனித யாத்திரைத் தலமாக விளங்குகிறது.  
ஐக்கிய நாடுகள் அவையின் ஒரு உறுப்பான யுனெஸ்கோ நிறுவனம் லும்பினியை உலகப் பாரம்பரியக் களங்களில் ஒன்றாக 1997-ஆம் ஆண்டில் அறிவிக்கப்பட்டது.
# ரூபந்தேஹி மாவட்டம்

## புகழ் பெற்ற தலங்கள்

### தேவதகா

தேவதகா நகரம், கௌத புத்தரின் தாயான மாயா மற்றும் சிற்றன்னையான மகாபிரஜாபதி கௌதமியின் பிறந்த இடமாகும் என பௌத்த சாத்திரங்கள் கூறுகிறது.
# ரூபந்தேஹி மாவட்டம்

## புகழ் பெற்ற தலங்கள்

### கோயில்கள்

- சிவபெருமானுக்கு அர்பணிக்கப்பட்ட சித்த பாபா கோயில் ரூபந்தேஹி மாவட்டம் மற்றும் பல்பா மாவட்டதிற்கு இடையே அமைந்துள்ளது.
- சத்தியதேவி கோயில், ரோகிணி ஆற்றின் கரையில் பட்கௌலி கிராமத்தில் அமைந்துள்ளது.
# ரூபந்தேஹி மாவட்டம்

## போக்குவரத்து

சித்தார்த்தா நெடுஞ்சாலையும், மகேந்திரா நெடுஞ்சாலையும் ரூபந்தேஹி மாவட்டத்தை நாட்டின் பிற பகுதிகளுடன் இணைக்கிறது.
லும்பினியில் உள்ள கௌதம புத்தா வானூர்தி நிலையம் நாட்டின் பிற முக்கிய நகரங்களுடன் இணைக்கிறது.
# ரூபந்தேஹி மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# மியாக்தி மாவட்டம்

**மியாக்தி மாவட்டம்** (Myagdi District) , தெற்காசியாவின் நேபாள நாட்டின், கண்டகி மாநிலத்தில் அமைந்துள்ளது. இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்ட நிர்வாகத் தலைமையிடம் **பேனி** நகரம் ஆகும்.  
தவளகிரி மண்டலத்தில் உள்ள இம்மாவட்டத்தின் பரப்பளவு 2,297 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 1,13,641 ஆகும்.
# மியாக்தி மாவட்டம்

## புவியியல் மற்றும் தட்ப வெப்பம்

இம்மாவட்டம் கடல் மட்டத்திலிருந்து 300 மீட்டர் முதல் 6,400 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள் என ஐந்து காலநிலைகளில் காணப்படுகிறது.
# மியாக்தி மாவட்டம்

## உள்ளாட்சி மன்றங்கள்

மியாக்தி மாவட்டத்தில் 45 கிராம வளர்ச்சி மன்றங்களும், பெனி எனும் நகராட்சியும் உள்ளது.
# மியாக்தி மாவட்டம்

## சுற்றுலா

மியாக்தி மாவட்டத்தின் காரா கிராம வளர்ச்சி மன்றத்தில் உள்ள பூன் மலைகள் மற்றும் கோராபானி மலைகள் மலையேற்ற வீரர்களுக்கும் மற்றும் மலையேற்ற பயிற்சி மேற்கொள்பவர்களுக்கும் பிரபலமானதாகும். ததோபானி வெந்நீர் ஊற்று இம்மாவட்டத்தில் உள்ளது.
# மியாக்தி மாவட்டம்

## இதனையும் காண்க

- நேபாள மாநிலங்கள்
- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
- நேபாளத்தின் மாவட்டங்கள்
# முதல் லெயிட்டர் கட்டிடம்

**முதல் லெயிட்டர் கட்டிடம்**, ஐக்கிய அமெரிக்காவின் சிக்காகோ நகரத்தில் வெஸ்ட் மொன்ரோ சாலையில் இருந்தது. 1879ல் தொடக்கக் கட்டுமான வேலைகளும், 1888ல் தொடர்ந்த வேலைகளும் இடம்பெற்றன. அக்காலத்தில் இக்கட்டிடம் சிக்காகோ நகரின் கட்டிடக்கலை அடையாளச் சின்னமாக விளங்கியது. இது கட்டிடக்கலைஞர் வில்லியம் லீ பாரன் ஜென்னி என்பவரால் வடிவமைக்கப்பட்டது. இக்கட்டிடத்தில் பாரம் சுமக்கும் சுவர்கள் கிடையாது. இது அக்காலத்தில் ஒரு புதிய விடயம் ஆகும். இதன் முகப்பு 400 அடி நீளமும் 8 மாடிகள் உயரமும் கொண்டிருந்தது. தகட்டுக் கண்ணாடியினால் ஆன சாளரங்கள் இக்கட்டிடத்தில் பயன்படுத்தப்பட்டுள்ளன.  
உயரமான கட்டிடங்களில் தூய வடிவங்களைப் பயன்படுத்தும் போக்கைக் காட்டும் கட்டிடமாக லெயிட்டர் கட்டிடம் காணப்பட்டது. இவ்வாறான கட்டிடக்கலைத் தூய்மை தொடர்பில் லெயிட்டர் கட்டிடம் ஒரு தொடக்கப் புள்ளியாக அமைந்தது எனலாம். உயரமான கட்டிடங்களுக்கு இருக்கவேண்டிய நான்கு அம்சங்கள் முதன்முதலாக இந்தக் கட்டிடத்தில் அடங்கியிருந்தன. கட்டிடத்தின் உயரம், இரும்பினாலான சட்டகக் கூடு, அமைப்புக் கூறுகளின்மீது சுடுமண் தகட்டுத் தீக்காப்பு, உயர்த்திகளைப் பயன்படுத்திய நிலைக்குத்துப் போக்குவரத்து. என்பன மேற்படி நான்கு அம்சங்கள்.  
இக்கட்டிடம் 1972ல் இடிக்கப்பட்டது.
# பர்பத் மாவட்டம்

**பர்பத் மாவட்டம்** (Parbat District) , தெற்காசியாவில் நேபாள நாட்டின் எழுபத்தி ஐந்து மாவட்டங்களில் ஒன்றாகும். இம்மாவட்டம் மேற்கு வளர்ச்சி பிராந்தியத்தின் மாநில எண் 4-இல் அமைந்துள்ள பதினோறு மலைப்பாங்கான மாவட்டங்களில் ஒன்று. இம்மாவட்டத்தின் நிர்வாகத் தலைமையிட நகரம் **குஷ்மா** ஆகும்.  
தவலாகிரி மண்டலத்தில் இம்மாவட்டம், 494 சதுர கிலோ மீட்டர் பரப்பளவு கொண்டது. இம்மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 1,57,826 ஆகும்.
நேபாளத்தின் சிறிய மாவட்டங்களின் வரிசையில் இம்மாவட்டம் நான்காம் இடம் வகிக்கிறது. இம்மாவட்டத்தில் நாற்பத்தி ஏழு கிராம வளர்ச்சி மன்றங்களும், குஷ்மா எனும் நகராட்சியும் உள்ளது.  
குஷ்மா நகராட்சியில் உள்ள குப்தேஷ்வரர் கோயிலில் மகா சிவராத்திரியின் போது திரளான பக்தர்கள் கூடுவர்.
மேலும் இங்குள்ள பத்தேஷ்வரி அம்மன் கோயில் மிகவும் புகழ் பெற்றது. இம்மாவட்டத்தில் பத்து மெகா வாட் மின்சாரம் உற்பத்தி செய்யும் நீர் மின் நிலையம் அமைக்கப்பட்டது.
# பர்பத் மாவட்டம்

## புவியியல் மற்றும் தட்ப வெப்பம்

இமயமலையில் அமைந்த இம்மாவட்டம், கடல் மட்டத்திலிருந்து 300 மீட்டர் முதல் 4,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, என நான்கு நிலைகளில் காணப்படுகிறது.
# பர்பத் மாவட்டம்

## கிராம வளர்ச்சி மன்றங்கள்

இம்மாவட்டம் ஒரு நகராட்சி மன்றத்தையும், நாற்பத்தி ஏழு கிராம வளர்ச்சி மன்றங்களும் கொண்டுள்ளது.
# பர்பத் மாவட்டம்

## இதனையும் காண்க

- நேபாள மாநிலங்கள்
- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
- நேபாளத்தின் மாவட்டங்கள்
# பெரிய பள்ளிவாசல், சனா

**சனா பெரிய பள்ளிவாசல்** (Great Mosque of Sana'a) ( யேமன் நாட்டின் தலைநகரான சனா நகரில் உள்ள பள்ளிவாசல் ஆகும். இப்பள்ளிவாசல் கி.பி.630 இல் ஆரம்பித்து கி.பி. 705 க்கும் 715 க்கும் இடைப்பட்ட காலத்தில் கட்டி முடிக்கப்பட்டது.இது குத்மான் மாளிகைக்கு கிழக்கில் உள்ளது.
# பெரிய பள்ளிவாசல், சனா

## அமைவிடம்

இப்பள்ளிவாசல் யேமன் நாட்டின் தலைநகரான சனா நகரில் அல் குவாத்தி மற்றும் அல்சாலிஹ் பகுதிகளுக்கு இடையே
குத்மான் மாளிகைக்கு கிழக்கில் உள்ளது.
ஓட்டோமான் பேரரசு காலத்தில் இப்பள்ளிவாசல் அருகே இராணுவம் நிலைகொண்டு இருந்தது.
யேமன் நாட்டின் தலைநகரான சனா நகரில் நூற்றுக்கணக்கான பள்ளிவாசல்கள் இருந்தாலும் இதுவே மிகப்பெரிய பள்ளிவாசல் ஆகும்.
பிற்காலத்தில் கட்டிடத்தில் பல புனரமைத்தல் நடைபெற்றுவிட்டன.
1972 இல் இங்கு நடந்த தொல்லியல் ஆய்வின் போது இங்கு இசுலாமிய இறைதூதர் முகமது அவர்களின் காலத்தில் கையால் எழுதப்பட்ட குர்ஆன் பிரதிகள் கிடைத்தன.  
உறுதி வரலாறு நிகழ்வுகள் படி கி.பி.705 இருந்து கி.பி.715 வரை (86-96 AH) உமையா கலீபா முதலாம் அல்-வலித் பள்ளிவாசல் பெரிய அளவில் விரிவாக்கி கட்டினார்.  
பள்ளிவாசல் முற்றத்தில் காணப்படும் மற்றொரு கல்வெட்டு தகவலின்படி கி.பி.753 இல் பள்ளிவாசல் ஒரு பகுதி அப்பாசிய கலிபா காலத்தில் கட்டப்பட்டது.  
இப்பள்ளிவாசல் இரண்டு வெள்ளை நிற மினார்களைக் கொண்டுள்ளது.கிழக்கு பகுதி மினார் 9 ஆம் நூற்றாண்டிலும் மேற்கு பகுதி மினார் 12 ஆம் நூற்றாண்டிலும் கட்டப்பட்டது.
# பெரிய பள்ளிவாசல், சனா

## கட்டிடக்கலை

பள்ளிவாசல் அடுக்குகளில் உள்ள அப்லாக் வடிவமைப்பு, முன் இஸ்லாமிய காலம் போன்ற வடிவமைப்பில் உள்ளது.மேல்மட்டத்தில் லகுனாரி மரத்தில் செய்யப்பட்ட செதுக்கப்பட்ட பலகைகள் வர்ணம் பூசப்பட்டு உள்ளது. இக்கட்டிடத்தில் பழமையான கையெழுத்து பிரதிகள் உள்ளன.
4000 அரபி மொழி பழமையான கையெழுத்து பிரதிகள் கிடைத்தன.கலிபா அலீ தொகுத்துள்ளேன் குர்ஆன் பிரதி கிடைத்தது.
# பெரிய பள்ளிவாசல், சனா

## பாதுகாப்பு

சனா பெரிய பள்ளிவாசல் ஐக்கிய நாடுகள் கல்வி, அறிவியல், பண்பாட்டு நிறுவனம் வெளியிட்ட உலகப் பாரம்பரியக் களம் பட்டியலில் 1986 ஆம் ஆண்டு சேர்க்கப்பட்டது.
# மாலிப்டினம்(III) புரோமைடு

**மாலிப்டினம்(III) புரோமைடு** *(Molybdenum(III) bromide)* என்பது MoBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் ஒரு திண்மமாகக் காணப்படும் இச்சேர்மம் பெரும்பாலான கரைப்பான்களில் கரையாது. ஆனால் பிரிடின் போன்ற புரோட்டானை கொடையளிக்கும் கரைப்பான்களில் மட்டும் கரைகிறது.
# மாலிப்டினம்(III) புரோமைடு

## தயாரிப்பு

தனிமநிலை மாலிப்டினமும் புரோமினும் 350 பாகை செல்சியசு வெப்பநிலை அல்லது 660 பாகை பாரன்கீட்டு வெப்பநிலையில் வினைபுரிந்து மாலிப்டினம்(III) புரோமைடு உருவாகிறது.  
:2 Mo + 3Br<sub>2</sub>--> 2 MoBr<sub>3</sub>  
இதன் கட்டமைப்பில் முகப்பகிர்வு எண்முகப்படிகங்களுடன் குறுகிய மற்றும் நீண்ட Mo-Mo இணைப்புகள் எல்லையற்ற சங்கிலிகளாக உள்ளன. ருத்தேனியம் மற்றும் டெக்னீசியம் டிரைபுரோமைடுகளும் இதே வகையான கட்டமைப்பைக் கொண்டுள்ளன. மாறாக உயர் வெப்பநிலையில் தைட்டானியம்(III) அயோடைடு சேர்மத்தில் உள்ள Ti---Ti தொடர்புகள் மாற்றமின்றி உள்ளன.
# யெமனில் உள்ள பள்ளிவாசல்கள்

யேமன் நாட்டில் உள்ள பள்ளிவாசல்களின் பட்டியல்.
# யெமனில் உள்ள பள்ளிவாசல்கள்

## சனா

யேமன் நாட்டின் தலைநகரான சனாவில் உள்ள பள்ளிவாசல்கள்:
- பெரிய பள்ளிவாசல், சனா
- தவ்ஹீத் பள்ளிவாசல், சனா
- பக்ரியா பள்ளிவாசல், சனா
- சுகதா பள்ளிவாசல், சனா
- அலன்சர் பள்ளிவாசல், சனா
- அல்போலைலி பள்ளிவாசல், சனா
- ஹன்தல் பள்ளிவாசல், சனா
- சாலிஹ் பள்ளிவாசல், சனா
- தஹ்லா பள்ளிவாசல், சனா
- அல் ஈமான் பள்ளிவாசல், சனா
# யெமனில் உள்ள பள்ளிவாசல்கள்

## ஏடன்

யேமன் நாட்டின் ஏடன் நகரில் உள்ள பள்ளிவாசல்கள்:
- ஐதரஸ் பள்ளிவாசல், ஏடன்.
# யெமனில் உள்ள பள்ளிவாசல்கள்

## தைய்ஜ்

யேமன் நாட்டின் தைய்ஜ் நகரில் உள்ள பள்ளிவாசல்கள்:
- முதாபர் பள்ளிவாசல், தைய்ஜ்.
# திருலோகி சீராப்தி சயனநாராயணப் பெருமாள் கோயில்

**திருலோகி சீராப்தி சயனநாராயணப் பெருமாள் கோயில்** தஞ்சாவூர் மாவட்டத்திலுள்ள அமைந்துள்ள வைணவக்கோயிலாகும்.
# திருலோகி சீராப்தி சயனநாராயணப் பெருமாள் கோயில்

## அமைவிடம்

இக்கோயில் கும்பகோணம் அருகில் திருப்பனந்தாளுக்குக் கிழக்கே 5 கி.மீ. தொலைவில் அமைந்துள்ளது.
# திருலோகி சீராப்தி சயனநாராயணப் பெருமாள் கோயில்

## பிற சன்னதிகள்

வரதராஜ பெருமாள், யோக நரசிம்மர், விஷ்ணு துர்க்கை ஆகியோருக்கான சன்னதிகள் இக்கோயிலில் உள்ளன. 108 திவ்யதேசங்களில் ஒன்றான திருவெள்ளியங்குடியின் அபிமானத் தலமாக இத்தலம் உள்ளது.
# கொச்பரா

**கொச்பரா** *(Kochpara )* என்பது இந்தியாவின் அசாம் மாநிலம் காம்ரூப் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
# கொச்பரா

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி கொச்பரா நகரத்தின் மக்கள்தொகை 6028 நபர்கள் ஆகும். இம்மக்கள் தொகையில் 51% நபர்கள் ஆண்கள் மற்றும் 49% நபர்கள் பெண்களாவர். இக்கிராமத்தின் எழுத்தறிவு சதவீதம் 85% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 89% நபர்கள் ஆண்கள் மற்றும் 81% நபர்கள் பெண்களாவர். 9% நபர்கள் 6 வயதுக்கு குறைவானவர்களாக இருந்தனர்.
# வெட்டுவாக்கோட்டை செல்லியம்மன் கோயில்

**வெட்டுவாக்கோட்டை செல்லியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.
# வெட்டுவாக்கோட்டை செல்லியம்மன் கோயில்

## அமைவிடம்

இக்கோயில் பட்டுக்கோட்டைக்கு வடமேற்கில் புதுக்கோட்டை செல்லும் சாலையில் 15 கி.மீ. தொலைவில் உள்ள ஊரணிபுரம் அருகே அமைந்துள்ளது.
# வெட்டுவாக்கோட்டை செல்லியம்மன் கோயில்

## மூலவர்

இக்கோயிலில் மூலவராக செல்லியம்மன் உள்ளார். காவல் தெய்வமாக முனியாண்டவர் உள்ளார். முத்துமாரியம்மன் கோயில் அருகே உள்ளது.
# வெட்டுவாக்கோட்டை செல்லியம்மன் கோயில்

## காளியின் சிறப்பு

குருடைக் கானகம் உகந்த காளி என்றும் அறுவர்க்கிளைய நங்கை என்றும் காளியை இளங்கோவடிகள் கூறுகின்றார். அந்த மாகாளி பல்வேறு தலங்களில் பல்வேறு பெயர்களுடன் காணப்படுகிறார். செல்லியம்மன், செல்லாண்டியம்மன், பிடாரியம்மன், வடக்கு வாயிற்செல்வி என்ற பல நிலைகளில் காளி அமைவார்.
# பட்டுக்கோட்டை நாடியம்மன் கோயில்

**பட்டுக்கோட்டை நாடியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.
# பட்டுக்கோட்டை நாடியம்மன் கோயில்

## அமைவிடம்

இக்கோயில் தஞ்சாவூருக்குத் தென்கிழக்கே 47 கி.மீ. தொலைவில் பட்டுக்கோட்டையில் அமைந்துள்ளது. அருகில் பட்டுக்கோட்டை கோட்டை சிவன் கோயில் உள்ளது.
# பட்டுக்கோட்டை நாடியம்மன் கோயில்

## மூலவர்

இக்கோயிலில் மூலவராக நாடியம்மன் உள்ளார். மூன்று குதிரைகள் காவலுக்கு நிற்கின்றன. அம்மன் சன்னதியின் முன்பாக சிம்மன் உள்ளது. ராஜகோபுரத்துடன் இக்கோயில் அமைந்துள்ளது. திருவிழாக் காலத்தில் பதுமைகள் பூச்சொரியும் நிகழ்ச்சி இங்கு சிறப்பாக நடைபெறும்.
# பட்டுக்கோட்டை நாடியம்மன் கோயில்

## வரலாறு

மன்னர் சரபோசி வேட்டையாட வந்தபோது ஒரு பெண்ணைக் கண்டதாகவும், அவரைத் தொடர்ந்து சென்றபோது அப்பெண் ஒரு புதரில் மாயமாக மறைய அங்கு இரண்டரையடி உயரத்தில் கற்சிலையைக் கண்டதாகவும், கோட்டை சிவன் கோயில் குருமார்களை அழைத்து அங்கேயே அம்மனுக்கு ஒரு கோயில் அமைத்ததாகக் கூறுவர்.
# பாலத்தளி துர்க்கையம்மன் கோயில்

**பாலத்தளி துர்க்கையம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.
# பாலத்தளி துர்க்கையம்மன் கோயில்

## அமைவிடம்

இக்கோயில் பட்டுக்கோட்டை-அறந்தாங்கி சாலையில் 4 கி.மீ. தொலைவில் உள்ள உதயசூரியபுரத்திற்கு அருகே உள்ள பாலத்தளி என்னுமிடத்தில் அமைந்துள்ளது. பாலை மரங்கள் அதிகமாகக் காணப்படுவதால் பாலத்தளி என்றழைக்கப்படுகிறது.
# பாலத்தளி துர்க்கையம்மன் கோயில்

## மூலவர்

இக்கோயிலில் மூலவராக துர்க்கையம்மன் உள்ளார். நான்கு கரங்களைக் கொண்டு சங்கு சக்கரத்தினை கைகளில் கொண்டு அபய முத்திரையில் எருமைத்தலையின் மீது நின்ற நிலையில் அம்மன் உள்ளார்.
# பாலத்தளி துர்க்கையம்மன் கோயில்

## வரலாறு

மேய்ச்சலுக்கு வந்த பசுக்கள் தாமாக குறிப்பிட்ட இடத்தில் பார் சொரிந்து நிற்பதைக் கண்ட மக்கள், அங்கு தோண்ட, நின்ற கோலத்திலிருந்த அம்மன் சிலையைக் கண்டனர். அவருக்காக எழுப்பப்பட்டதே இக்கோயிலாகும்.
# அமர்பூர், பங்கா

**அமர்பூர்** *(Amarpur)* என்பது இந்தியாவின் பீகார் மாநிலம் பாங்கா மாவட்டத்திலுள்ள ஒரு குறிப்பிடத்தக்க நகரம் ஆகும்.
# அமர்பூர், பங்கா

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி அமர்பூர் நகரின் மக்கள்தொகை 20,930 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். இந்நகரின் எழுத்தறிவு சதவீதம் 42% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 39% நபர்கள் பெண்களாவர். மக்கள் தொகையில் 18% நபர்கள் 6 வயதுக்கு கீழ் உள்ளவர்களாகும். நான்கு தேசியமயமாக்கப்பட்ட வங்கிகளும் ஒரு சிறிய சந்தையும் இங்கு உள்ளன. இந்நகரில் வாழும் மக்களில் பெரும்பாலானவர்கள் வேளாண்மைத் தொழிலில் ஈடுபட்டுள்ளனர் .
# சொர்ண மசூரி

**சொர்ண மசூரி** *(BPT-3291)* திருச்சி மாவட்டத்தை மையமாகக்கொண்டு பயிரிடப்படும் பாரம்பரிய நெல் இரகமான இது, பொன்னிறம் கொண்ட நெல் என்பதால், சொர்ணமசூரி என்றழைக்கப்படுகிறது. (*சொர்ணம் என்றால் தங்கம்*) தங்கம் போல மிளிரக்கூடிய இந்த வகை நெல், 120 - 130 நாட்களில் அறுவடைச் செய்யக்கூடிய சன்ன இரகமாகும். தற்பொழுது தமிழகத்தில் பரவலாகச் சாகுபடி செய்யப்படும் இந்த நெல் இரகம், திருந்திய நெல் சாகுபடி முறைக்கு ஏற்றதாகும். ஏக்கருக்கு சுமார் இருபத்தி எட்டு மூட்டை (75 கிலோ மூட்டையில்) வரையில் மகசூல் கிடைக்கக்கூடிய இவ்வகை நெல், வெள்ளை நிற அரிசி உடையதாகும்.
# சொர்ண மசூரி

## எளிய பராமரிப்பு

ஆற்றுப் பாசனம் மற்றும் கிணற்றுப் பாசனப் பகுதிகளுக்கு ஏற்ற இரகமான இது, நேரடி விதைப்புக்கும், நடவுக்கும் ஏற்றது. இயற்கைப் பேரிடர்களுக்கு ஓரளவு தாக்குப்பிடிக்கக் கூடிய இந்நெல் இரகம் இரசாயன உரங்கள் தேவையின்றி, செழித்து வளரக்கூடியது.இப் பயிரில் அதிக சொரசொரப்புத் (சொனை) தன்மை இயற்கையாகவே அமைந்திருப்பதால், பூச்சி தாக்குதல் இருப்பதில்லை.
# சொர்ண மசூரி

## பயன்கள்

இந்த நெல் இரகம் சன்னமாகவும் (மெலிந்து), இதன் அரிசியில் வடித்த சாதம் வெண்மை நிறத்திலும், மற்றும் சுவையாகவும் இருப்பதால், பாரம்பரிய நெல் வகையில் சீரகச் சம்பாவுக்கு அடுத்தப்படியாக பிரியாணி தயாரிப்புக்கு அதிகளவில் பயன்படுத்தப்படுகிறது. மேலும் இதனுடைய பழைய சாதமும், நீராகாரமும் மிகுந்த சுவையாகவும், மூன்று நாட்களானாலும் கெட்டுப்போகாமல் இருக்கக்கூடியது.
# சொர்ண மசூரி

## மருத்துவ குணம்

அதீதமான நோய் எதிர்ப்புச் சக்தி கொண்ட இந்த நெல் அரிசிக் கஞ்சியில், பித்தம், வாயு போன்ற உபாதைகளுக்கு தீர்வு உள்ளதாக கூறப்படுகிறது. மேலும் இந்த அரிசியைத் தொடர்ந்து உணவாக உட்கொள்வதன் மூலம், பெரும்பாலான நோயாளிகளுக்கு நோய் எதிர்ப்புச் சக்தி அதிகரிக்கும் எனவும் கருதப்படுகிறது. இப்படி உணவு, உணவு சார்ந்த பலகாரம் மட்டுமல்லாமல் மாமருந்தாக இருப்பதுடன், நோய் எதிர்ப்புச் சக்தியையும் இந்த அரிசி தருவதாக உள்ளது.
# சொர்ண மசூரி

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# பாசுபினேட்டு

**பாசுபினேட்டுகள்** (*Phosphinates*) அல்லது **ஐப்போபாசுப்பைட்டுகள்** (*hypophosphites*) என்பவை ஐப்போபாசுபரசு கட்டமைப்பின் கருத்துரு அடிப்படையில் உருவாகும் பாசுபரசு சேர்மங்களைக் குறிக்கும். ஐயுபிஏசி அனைத்து நிலைகளிலும் பாசுபினேட்டு என்றே குறிக்கிறது. நடைமுறையில் கனிமவேதியியல் இனங்களை மட்டும் ஐப்போபாசுபேட்டு என்கின்றனர். சோடியம் ஐப்போபாசுபேட்டு போன்றவை இதற்கு உதாரணங்களாகும். அதேவேளையில் குறிப்பாக கரிமபாசுபரசு சேர்மங்கள் பாசுபினேட்டுகள் எனப்படுகின்றன.
# பாசுபினேட்டு

## ஐப்போபாசுபைட்டு

H2PO−2 என்ற வாய்ப்பாடு ஐப்போபாசுபைட்டு அயனியைக் குறிக்கிறது. வெண் பாசுபரசை Ca(OH)2 போன்ற சூடான நீர்த்த காரங்களுடன் சேர்த்து சூடாக்குவதன் மூலம் ஐப்போபாசுபைட்டு உருவாக்கப்படுகிறது:  
:P<sub>4</sub> + 2&nbsp;Ca(OH)<sub>2</sub> + 4&nbsp;H<sub>2</sub>O → 2&nbsp;Ca(H<sub>2</sub>PO<sub>2</sub>)<sub>2</sub> + 2 H<sub>2</sub>.  
ஐப்போபாசுபைட்டுகள் ஒடுக்கும் முகவர்களாகச் செயல்படுகின்றன :. உட்பொருள்களின் கரைதிறனை வழங்குவதற்கும் படிகமயமாக்கலை விலக்குவதற்கும் இந்தக் கரிமப் பதிலீட்டுச் சேர்மங்கள் பிரிக்கப்பட்டுள்ளன .  
டைதயோடையால்கைல் பாசுபினிக் அமிலங்கள் (R2PS2H) என்பவை (RO)2PS2H, என்ற மூலக்கூற்று வாய்ப்பாடு கொண்ட டையார்கனோடைதயோ பாசுபேட்டுகளுடன் தொடர்புடையனவாகும். உலோகங்களைத் தூய்மையாக்கலில் இவையும் பயன்படுத்தப்படுகின்றன.  
நீராற்பகுப்புக்கு நேரெதிராக பாசுபேட்டுகள் செயலாற்றுகின்றன. இதனால் நேரடியான C-P பிணைப்புக்கு எதிராக RO-P இணைப்பு உருவாதலுக்கு அதிக வாய்ப்புகள் உள்ளன.
# கொள்ளூர் பெருங்கற்காலக் களம்

**கொள்ளூர் பெருங்கற்காலக் களம்**, திருக்கோயிலூர்ப் பகுதியில் பொன்னி ஆற்றங்கரையில் அமைந்துள்ளது. ஜே. எச். கர்ஸ்டின் என்பவர் 1876ல் இப்பகுதியில் ஆய்வு செய்துள்ளார். இப்பகுதியில் இரண்டு அல்லது மூன்று பெருங்கற்காலக் கற்பதுக்கைகள் இருந்தன. இங்கே இருந்த கற்பதுக்கைகள் செவ்வக வடிவானவை. நாற்புறமும் உள்ள கற்பலகைகள் சாய்ந்துவிடாமல் இருப்பதற்காக எல்லா பலகைகளும் ஒரு பக்கம் சற்று நீட்டி இருக்குமாறு அடுக்கப்பட்டுள்ளன. இவற்றின் அளவுகளையும் அவர் எடுத்துள்ளார். இக்கற்பதுக்கைகளில் கருப்பு, சிவப்பு மட்பாண்டத் துண்டுகள், கால்களுடன் கூடிய ஈமப்பேழை போன்றனவும் இருந்தன.
# வெங்கெர் தொகுப்புவினை

**வெங்கெர் தொகுப்புவினை** *(Wenker synthesis)* பீட்டா அமினோ ஆல்ககாலை கந்தக அமிலத்தின் உதவியால் அசிரிடினாக மாற்றும் ஒரு கரிம வேதியியல் வினையாகும்.  
அசிரிடின் தொகுப்பு வினை இரண்டு படிநிலைகளில் நிகழ்கிறது. உயர் வெப்பநிலையில் (250°செல்சியசு) எத்தனாலமைன் கந்தக அமிலத்துடன் வினைபுரிவது முதல் படிநிலையாகும். இவ்வினையில் சல்பேட்டு மோனோ எசுத்தர் உருவாகிறது. இவ்வுப்பு சோடியம் ஐதராக்சைடுடன் வினைபுரிந்து அசிரிடின் உருவாவது இரண்டாவது படிநிலையாகும். காரமானது இப்படிநிலையில் ஓர் அமீன் புரோட்டானை செயல்படுத்தி சல்பேட்டு குழுவை இடமாற்றம் செய்கிறது. குறைவான வெப்பநிலையில் (140-180 °செல்சியசு) முழுமையடாத எரிதலால் இடைநிலை வேதிப்பொருட்களின் உற்பத்தி அதிகரிக்கிறது.  
எப்பாக்சைடின் வளைய ஆக்டீனுடன் அமோனியா வினைபுரிவதால் கிடைக்கும் டிரான்சு 2-அமினோவளைய ஆக்டனாலைப் பயன்படுத்தி வெங்கெர் தொகுப்புவினை நிகழ்கிறது. இறுதியில், வளைய ஆக்டீனிமைன் (வெங்கெர் அசிரிடின் விளைபொருள்) வளைய ஆக்டனோன் ( ஆஃப்மான் நீக்க விளைபொருள்) ஆகியனவற்றின் கலவையைக் இவ்வினை கொடுக்கிறது  
.
# அம்பராம்பாளையம் பெருங்கற்காலக் களம்

**அம்பராம்பாளையம் பெருங்கற்காலக் களம்**, தமிழ்நாடு, கோயம்புத்தூர் மாவட்டத்தில் பொள்ளாச்சியில் இருந்து ஆனைமலை செல்லும் வழியில் 6 கிலோ மீட்டர் தொலைவில் அமைந்துள்ள அம்பராம்பாளையம் என்னும் ஊரில் உள்ளது. இங்கேயுள்ள பெருங்கற்காலக் கட்டுமானத்தின் தரைப் பகுதியில் கற்பலகை பதிக்கப்பட்டுள்ளது. இது நில மட்டத்தில் இருந்து 60 சதம மீட்டர் தாழ்வாக உள்ளது. அதன் மேல் செவ்வக வடிவின் நான்கு கற்பலகைகள் நிறுத்தப்பட்டுள்ளன. கிழக்கு-மேற்குத் திசை நோக்கி அமைக்கப்பட்டுள்ள இக்கட்டுமானத்தில் இரண்டு இடு துளைகளும் காணப்படுகின்றன.
# கரம்பயம் முத்துமாரியம்மன் கோயில்

**கரம்பயம் ஸ்ரீ முத்துமாரியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.15 ஆம் நூற்றாண்டில் இந்த கோவில் அமைந்துள்ளது பட்டுக்கோட்டையில் இருந்து 7 கிலோமீட்டர் தொலைவில் திருக்கோவில் உள்ளது தஞ்சாவூரில் இருந்து 41 கிலோமீட்டர் தொலைவில் திருக்கோவில் உள்ளது.
# கரம்பயம் முத்துமாரியம்மன் கோயில்

## ஆவணி மாதத்தில் அம்மன் கோவில்களில் தரிசனம்

**புதிய தொடக்கம்:**  
ஆவணி மாதம் ஒரு புதிய தொடக்கத்தைக் குறிக்கிறது. இந்த மாதத்தில் அம்மன் கோவில்களில் செய்யப்படும் வழிபாடுகள், புதிய முயற்சிகளில் வெற்றி தரும் என்பது நம்பிக்கை.  
**குடும்ப ஒற்றுமை:**  
ஆவணி மாதத்தில் குடும்பத்துடன் அம்மன் கோவில்களுக்கு சென்று வழிபடுவது குடும்ப ஒற்றுமையைக் அதிகரிக்கும் என்பது நம்பிக்கை.  
**நன்மைகள்:**  
ஆவணி மாதத்தில் அம்மன் கோவில்களில் செய்யப்படும் வழிபாடுகள், நன்மைகளைத் தரும் என்பது பக்தர்களின் நம்பிக்கை.  
**குறிப்பு:** தமிழ்நாட்டில் ஆடி மற்றும் ஆவணி மாதங்களில் அம்மன் கோவில்களுக்கு சிறப்பு சுற்றுலாப் பயணங்களும் ஏற்பாடு செய்யப்படுகின்றன. நீங்கள் இந்த சுற்றுலாக்களில் கலந்து கொண்டு அம்மன் கோவில்களுக்கு சென்று தரிசனம் செய்யலாம்.
# கரம்பயம் முத்துமாரியம்மன் கோயில்

## ஆடி மாதத்தில் அம்மன் கோவில்களில் தரிசனம்

**அம்மனுக்கு உகந்த மாதம்:**  
ஆடி மாதம் அம்மன் வழிபாட்டிற்கு மிகவும் உகந்த மாதமாகக் கருதப்படுகிறது. இந்த மாதத்தில் அம்மன் கோவில்களில் செய்யப்படும் பூஜைகள் மற்றும் வழிபாடுகள் சிறப்பு பலன்களைத் தரும் என்பது பக்தர்களின் நம்பிக்கை.  
**சிறப்பு பூஜைகள்:**  
ஆடி மாதத்தில் அம்மன் கோவில்களில் சிறப்பு அபிஷேகங்கள், அலங்காரங்கள், மற்றும் பூஜைகள் நடத்தப்படுகின்றன.  
**பக்தர்களின் கூட்டம்:**  
ஆடி மாதத்தில் அம்மன் கோவில்களில் பக்தர்கள் கூட்டம் அதிகமாக இருக்கும்.  
**ஆன்மீக அதிர்வுகள்:**  
ஆடி மாதத்தில் அம்மன் கோவில்களில் ஒருவித ஆன்மீக அதிர்வுகள் இருக்கும், இது பக்தர்களுக்கு ஒரு தனித்துவமான அனுபவத்தைத் தரும்.  
**குறிப்பு:** தமிழ்நாட்டில் ஆடி மற்றும் ஆவணி மாதங்களில் அம்மன் கோவில்களுக்கு சிறப்பு சுற்றுலாப் பயணங்களும் ஏற்பாடு செய்யப்படுகின்றன. நீங்கள் இந்த சுற்றுலாக்களில் கலந்து கொண்டு அம்மன் கோவில்களுக்கு சென்று தரிசனம் செய்யலாம்.
# கரம்பயம் முத்துமாரியம்மன் கோயில்

## திருவிழா வரலாறு நிகழ்வு

16 ஆம் நூற்றாண்டில் கரம்பயம் அருள்மிகு ஸ்ரீ முத்துமாரியம்மன் திருக்கோவில் முதல் முறையாக பங்குனி மாதத்தில் கடைசி வாரம் (ஆரம்ப கிழமை ஞாயிறு) சித்திரை மாதத்தில் முதல் வாரம் (முடிவு கிழமை வெள்ளி) திருவிழா ஆரம்பம் ஏழு குடும்பத்தினர்கள் மண்டகப்படிதாரர்கள் முன்னிட்டு திருவிழா தொடங்கும் உள்ளூர் காவடி வெளியூர் காவடி தஞ்சாவூர் பால்குடம் தேர் திருவிழா முத்து பல்லாக்கு திருவிழாக்கள், ஒரு மத மற்றும் சமூக நிகழ்வாக மிக முக்கியமானதாக இருந்தது. கோயில்கள், தேர்களை அமைப்பதிலும், திருவிழாக்களை நடத்துவதிலும் அதிக கவனம் செலுத்தின. இந்த காலகட்டத்தில் தேர்களின் வடிவமைப்பு மற்றும் திருவிழாக்கள் மிகவும் விரிவடைந்தன.வேதாரண்யம் திருத்துறைப்பூண்டிதஞ்சாவூர் செங்கிப்பட்டி திருவையாறு கும்பகோணம் வலங்கைமான் அம்மாபேட்டை பாபநாசம் மன்னார்குடி ஒரத்தநாடு கத்தர்க்கோட்டை பட்டுக்கோட்டை பேராவூரணி அறந்தாங்கி கட்டுமாவடி அனைத்து பகுதியை சுற்றி உள்ள கிராமங்களில் இருந்து திருவிழாவில் வரும் பக்தர்கள்.
குறிப்பாக, தூரத்தில் இருந்து வரும் மக்கள் மாட்டு வண்டியில் தங்கள் குடும்பத்தினருடன் வந்து, திருவிழாவில் கலந்து கொள்வார்கள். இது ஒரு சமூக நிகழ்வாகவும் கருதப்பட்டது.
# கரம்பயம் முத்துமாரியம்மன் கோயில்

## அமைவிடம்

இக்கோயில் பட்டுக்கோட்டைக்குத் வடக்கில் ஒரத்தநாடு செல்லும் சாலையில் 7 கி.மீ. தொலைவில் கரம்பயம் என்னுமிடத்தில் அமைந்துள்ளது.திருக்கோவிலுக்கு பின்புறம் 2 ஏக்கர் குளம் அமைந்துள்ளது 3 கோடி லிட்டர் கொள்ளளவு அமைந்துள்ளது.
# கரம்பயம் முத்துமாரியம்மன் கோயில்

## கோயில் உருவாக்கம்

சிறு கோயிலுள் குடிகொண்டிருந்த முத்துமாரியம்மனுக்கு, சோழர் காலத்தில் சோழ மன்னர்களால் சிறிய கோவிலாக அமைக்கப்பட்டது.
பின்னர் 15 ஆம் நூற்றாண்டில் காட்டுப் பகுதியில் மறைந்திருந்த கோவில் கரம்பயம் ஊருகாரர்கள் முடிவெடுக்கப்பட்ட வகைகாரர்  
1).**வெள்ளாஞ் செட்டியார்**,  
2).**பெரிய வாண்டையார்**  
3).**சின்ன வாண்டையார்**  
4).**முதலியார்**  
5).**தாண்டா மழவர்**  
6). **மழவர்**  
7).**நாட்டார்**  
வகைகாரர் முடிவெடுக்கப்பட்ட கோபுரம் மற்றும் ராஜகோபுரத்துடன் பிரம்மாண்ட கோவில் எழுப்பப்பட்டது. தற்போது இக்கோயில், இந்து சமய அறநிலையத் துறையின் பராமரிப்பில் உள்ளது.
# கரம்பயம் முத்துமாரியம்மன் கோயில்

## நிர்வாகம்

கோவில் நிர்வாகம் எவ்வாறு நடைபெறுகிறது, பஞ்சாயத்து அல்லது கிராம சபையின் பங்கு என்ன, மற்றும் நிதி எவ்வாறு நிர்வகிக்கப்படுகிறது போன்றவை.கோவில் பராமரிப்பு மற்றும் செலவு, கோவில் மற்றும் நிர்வாக பணியாளர் சம்பளம் இதை ஈடுகட்ட 15வது நூற்றாண்டில் கிராம கோவில் வகைகாரர்கள் முடிவு செய்யப்பட்டு வகைகாரர்கள் நிலத்தில் விளையும் பண்டமாற்று முறை அடிப்படையில் கோவில் நிர்வாக செலவுக்கு பயன்படுத்தபட்டுள்ளது.<mark>நிர்வாகம், ஆன்மீகம், சமுதாய மற்றும் கலாச்சார மையங்களாக செயல்பட்டன.</mark> கோயில்கள் நிலம், நிதி மற்றும் பிற வளங்களைப் பெற்றிருந்தன, மேலும் அவற்றின் வருமானத்தைப் பயன்படுத்தி பல்வேறு பணிகள் மேற்கொள்ளப்பட்டன.
# கரம்பயம் முத்துமாரியம்மன் கோயில்

## மூலவர்

இக்கோயிலில் மூலவராக முத்துமாரியம்மன் உள்ளார். வெயிற்காலத்தில் தோன்றும் வெப்ப நோய்களை ஏற்கும் அம்மனாக இவர் உள்ளார். அக்னி மகுடம் கொண்டு, மேலிரு கரங்களில் உடுக்கையும், வஜ்ராயுதமும், முன் வலது கரத்தில் சிறிய கத்தியும், இடது கரத்தில் கபாலமும் ஏந்திய நிலையில் உள்ளார். வலது காதில் பத்ர குண்டலமும், இடது காதில் மகர குண்டலமும் உள்ளது.
# கரம்பயம் முத்துமாரியம்மன் கோயில்

## அமைப்பு

ஐந்து நிலை ராஜகோபுரத்தைக் கொண்டு இக்கோயில் அமைந்துள்ளது.
# முசிறி கைலாசநாதர் கோயில்

**முசிறி கைலாசநாதர் கோயில்** தஞ்சாவூர் மாவட்டத்தில் உள்ள சிவன் கோயிலாகும். தமிழ்நாட்டில் பல்வேறு இடங்களில் முசிறி என்ற பெயரில் ஊர்கள் காணப்படுகின்றன. அவ்வகையில் பட்டுக்கோட்டை வட்டத்தில் இந்த ஊர் உள்ளது.
# முசிறி கைலாசநாதர் கோயில்

## அமைவிடம்

இக்கோயில் பட்டுக்கோட்டை வட்டத்தில் பட்டுக்கோட்டைக்குக் வட கிழக்கே 10 கி.மீ. தொலைவில், மதுக்கூருக்கு மேற்கில் முசிறி என்னுமிடத்தில் அமைந்துள்ளது. முன்னர் முசிறியம் என்று இவ்வூர் அழைக்கப்பட்டது.
# முசிறி கைலாசநாதர் கோயில்

## இறைவன்

லிங்கத்திருமேனியில் இங்குள்ள இறைவன் கைலாசநாதர் ஆவார். இறைவி பெரியநாயகி.
# முசிறி கைலாசநாதர் கோயில்

## விழாக்கள்

தமிழ்ப்புத்தாண்டு விழா சிறப்பாகக் கொண்டாடப்படுகிறது.
# தெலூரசு அமிலம்

## பண்புகள்

ஒத்தவரிசைச் சேர்மமான செலீனியசு அமிலத்திலிருந்து தெலூரசு அமிலம் மாறுபட்டு சிற்றுறுதியாக சேர்மமாக மட்டுமே காணப்படுகிறது.பெரும்பாலான தெலூரியம் உப்புகள் TeO2−3 அயனிகளைக் கொண்டுள்ளன. தெலூரசு அமிலத்தின் நீர்த்த கரைசலை ஐதரசன் பெராக்சைடுடன் சேர்த்து ஆக்சிசனேற்றம் செய்தால் தெலூரேட்டு அயனி உருவாகிறது. வலிமை குறைந்த அமிலம் என்பதால் பொதுவாக இது நீர்த்த அமிலமாகவே தயாரிக்கப்படுகிறது. இந்நிகழ்வில் ஒரு வலிமை குறைந்த அமிலமாக இது செயல்படுகிறது .
:H<sub>2</sub>TeO<sub>3</sub> + H<sub>2</sub>O ⇄ H<sub>3</sub>O<sup>+</sup> + HTeO Ka<sub>1</sub> = 2 x 10<sup>−3</sup>  
:HTeO + H<sub>2</sub>O ⇄ H<sub>3</sub>O<sup>+</sup> + TeO Ka<sub>2</sub> = 1 x 10<sup>−8</sup>
# மதுக்கூர் அமிர்தகடேசுவரர் கோயில்

**மதுக்கூர் அமிர்தகடேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.
# மதுக்கூர் அமிர்தகடேசுவரர் கோயில்

## அமைவிடம்

இக்கோயில் பட்டுக்கோட்டை-மன்னார்குடி சாலையில் பட்டுக்கோட்டைக்குக் வட கிழக்கே 2 கி.மீ. தொலைவில் அமைந்துள்ளது.
# மதுக்கூர் அமிர்தகடேசுவரர் கோயில்

## இறைவன், இறைவி

இங்குள்ள இறைவன் அமிர்தகடேசுவரர் ஆவார். இறைவி மங்களாம்பிகை.பாற்கடலைக் கடைந்தபோது கிடைத்த அமிர்தம் சிவலிங்கமாக மாறியதால் மூலவர் அவ்வாறு அழைக்கப்படுகிறார். தேவர்களும், அசுரர்களும் கடலைக் கடைந்து கலசம் வெளிப்பட்டதும், இறைவி அதனைப் பங்கிடும் முறையைக் குறித்துத் தீர்மானிக்கும் முன்பாக நீராடச் சென்றுவிட்டதாகவும், அப்போது தரையில் வைத்த கலசமே லிங்கத் திருமேனியாக மாறியதாகக் கூறுவர்.
# மதுக்கூர் அமிர்தகடேசுவரர் கோயில்

## சுதை சிற்பங்கள்

மகாமண்டபத்தில் தேவர்களும், அசுரர்களும் மந்தர மலையை, வாசுகியைக் கொண்டு கடைவதும், அமிர்தகடேசுவரர் எழுந்தருளுவதும் போன்ற சுதை வடிவிலான சிற்பங்கள் காணப்படுகின்றன. அவை தலபுராணத்தை எடுத்துரைக்கும் வகையில் அமைந்துள்ளன.
# திருச்சிற்றம்பலம் புராதனவனேசுவரர் கோயில்

**திருச்சிற்றம்பலம் புராதனவனேசுவரர் கோயில்** தஞ்சாவூர் மாவட்டத்தில் திருச்சிற்றம்பலத்தில் அமைந்துள்ள தேவார வைப்புத்தலமாகும்.
# திருச்சிற்றம்பலம் புராதனவனேசுவரர் கோயில்

## அமைவிடம்

இக்கோயில் தஞ்சாவூர் மாவட்டத்தில் பட்டுக்கோட்டை வட்டத்தில் அறந்தாங்கி சாலையில் அமைந்துள்ளது.
# திருச்சிற்றம்பலம் புராதனவனேசுவரர் கோயில்

## இறைவன், இறைவி

இங்குள்ள புராதனவனேசுவரர் ஆவார்.மூலவர் தானே தோன்றிய மேனியாக உள்ளார். பழமை என்ற பொருளின்படி, புராதன என்ற அடைமொழியைக் கொண்டு அவர் விளங்குகின்றார். இறைவி பெரியநாயகி.
# திருச்சிற்றம்பலம் புராதனவனேசுவரர் கோயில்

## பூ விழுங்கி விநாயகர்

இக்கோயிலில் அம்மன் சன்னதியை வலம் வரும் இடத்தில் பூ விழுங்கி என்ற பெயரில் விநாயகர் உள்ளார். அம்மன் சன்னதியை வலம் வருவோர் விநாயகரின் காதில் உள்ள சிறிய துளையில் ஒரு பூவினைச் செருகிவிட்டு, கோரிக்கை வைத்துவிட்டு சுற்றி வரும்போது அந்த பூ விநாயகரின் காதுக்குள் போய்விடுவதாக அதனால் தமக்கு அருள் கிடைத்ததாக மக்கள் நம்புகின்றனர்.
# ஐப்போநைட்ரசு அமிலம்

**ஐப்போநைட்ரசு அமிலம்** *(Hyponitrous acid)* H<sub>2</sub>N<sub>2</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். HON=NOH என்ற அமைப்பு வாய்ப்பாடாகவும் இந்த சேர்மத்தை எழுதமுடியும். நைட்ரமைடு ((H2N−NO2) சேர்மத்திற்கு இது ஒரு மாற்றியனாகும். வெண்மை நிறப் படிகங்களாக உருவாகும் இச்சேர்மம் உலர்நிலையில் வெடிக்கும் நிலையில் காணப்படுகிறது.  
ஐப்போநைட்ரசு அமிலம் நீர்த்தக் கரைசலில் ஒரு வலிமை குறைந்த அமிலமாகும் (pKa1 = 7.21, pKa2 = 11.54) N2O ஆகவும், தண்ணீராகவும் இது சிதைவடைகிறது. 25° செல்சியசில் pH 1–3 அமிலக்கார நிலையில் இதனுடைய அரைவாழ்வுக் காலம் 16 நாட்களாகும்  
: RONO + NH<sub>2</sub>OH + 2&nbsp;EtONa → Na<sub>2</sub>N<sub>2</sub>O<sub>2</sub> + ROH + 2&nbsp;EtOH  
சோடியம் நைட்ரைட்டுடன் சோடியம் பாதரசக்கலவையைச் சேர்த்து ஒடுக்கம் செய்து ஐப்போநைட்ரைட்டு அயனியை தயாரிப்பது மற்றொரு வழிமுறையாகும்</ref>
:2&nbsp;NaNO<sub>2</sub> + 4&nbsp;Na(Hg) + 2&nbsp;H<sub>2</sub>O → Na<sub>2</sub>N<sub>2</sub>O<sub>2</sub> + 4&nbsp;NaOH + 4&nbsp;Hg.  
கரையாத வெள்ளி உப்பை வெள்ளி நைட்ரேட்டு கரைசலைச் சேர்த்து வீழ்படிவாக்க முடியும்.
:Na<sub>2</sub>N<sub>2</sub>O<sub>2</sub> + 2&nbsp;AgNO<sub>3</sub> → Ag<sub>2</sub>N<sub>2</sub>O<sub>2</sub> + 2&nbsp;NaNO<sub>3</sub>  
தூய்மையான அமிலத்தை வெள்ளி(I) ஐப்போநைட்ரைட்டும் ஈதர் கலந்த நீரிலி HCl உம் சேர்த்து தயாரிக்கலாம்.
:Ag<sub>2</sub>N<sub>2</sub>O<sub>2</sub> + 2&nbsp;HCl → H<sub>2</sub>N<sub>2</sub>O<sub>2</sub> + 2&nbsp;AgCl  
மறுபக்க மற்றும் ஒருபக்க மாற்றியன்கள் என்ற இரண்டு வகையான அமைப்புகளில் ஐப்போநைட்ரசு அமிலம் காணப்படுவதற்கு சாத்தியங்கள் உண்டு. திண்ம நிலையிலுள்ள Na2N2O2•5H2O மறுபக்க வடிவம் என்று உறுதியாகக் கூறலாம். நிறமாலைத் தரவுகளும் தூய்மையான அமிலம் மறுபக்க வடிவமைப்பிலுள்ளதாகத் தெரிவிக்கிறது. Na2N2O2 என்ற சோடியம் உப்புடன் Na2O வும் வாயுநிலை N2O வும் சேர்த்து ஒருபக்க மாற்றியனைத் தயாரிக்க முடியும்
# அபிப்பூர், பீகார்

**அபிப்பூர்** *(Habibpur)* என்பது இந்தியாவின் பீகார் மாநிலம் பாகல்பூர் மாவட்டத்திலுள்ள ஒரு கணக்கெடுப்பில் உள்ள ஊர் ஆகும். கடல் மட்டத்திலிருந்து 7899 மீட்டர் உயரத்தில் இந்நகரம் அமைந்துள்ளது.
# அபிப்பூர், பீகார்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி அபிப்பூர் நகரத்தின் மக்கள்தொகை 9,360 நபர்கள் ஆகும். இம்மக்கள்தொகையில் 4923 நபர்கள் ஆண்கள் மற்றும் 4437 நபர்கள் பெண்களாவர். இந்நகரத்தின் எழுத்தறிவு சதவீதம் 39.6% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 39% நபர்கள் பெண்களாவர். மக்கள் தொகையில் 20% நபர்கள் 6 வயதுக்கு கீழ் உள்ளவர்களாகும்.
# கருர்கா

**கருர்கா** *(Garurha)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# கருர்கா

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி கருர்கா கிராமத்தின் மக்கள்தொகை 837 நபர்கள் ஆகும். இவர்கள் 145 குடும்பங்களாக வாழ்ந்தனர். இம்மக்கள்தொகையில் 50.65% நபர்கள் ஆண்கள் மற்றும் 49.34% நபர்கள் பெண்களாவர். இக்கிராமத்தின் எழுத்தறிவு சதவீதம் 38.35% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 65.42% நபர்கள் ஆண்கள் மற்றும் 34.57% நபர்கள் பெண்களாவர். மக்கள் தொகையில் 22.7% நபர்கள் 6 வயதுக்கு கீழ் உள்ளவர்களாகும்.
# நடைபாதை

**நடைபாதை** என்பது, கால்நடையாகப் பயணம் செய்பவர்களுக்காக உருவாக்கப்படும் பாதைகள் ஆகும். பொதுவாக நடைபாதையில், வண்டிகள், ஈருருளிகள், குதிரைகள், போன்றவை அனுமதிக்கப்படுவதில்லை. இவ்வாறான பாதைகளை நகரின் மையப்பகுதிகள், ஊர்கள், பண்ணைநிலங்கள், மலைப் பகுதிகள் போன்ற பல்வேறுபட்ட இடங்களில் காணமுடியும். நகரப் பகுதிகளில் அமைக்கப்படும் நடைபாதைகள் பாவப்பட்டிருப்பது வழக்கம். இவற்றின் மேற்பரப்புகள் மட்டப்படுத்தப்பட்டுத் தேவையான இடங்களில் படிகளும் அமைக்கப்பட்டிருக்கும். தேசியப் பூங்காக்கள், இயற்கைக் காப்பிடங்கள், காக்கப்பட்ட பகுதிகள் போன்ற காக்கப்பட்ட காட்டுப் பகுதிகளிலும் கால்நடையாகச் செல்பவர்கள் மட்டும் பயன்படுத்தக்கூடிய நடைபாதைகள் இருப்பது உண்டு. பெரிய சாலைகளின் இருமருங்கும் நடப்பதற்காக அமைக்கப்படும் பாவு செய்த பாதைகளையும் நடைபாதைகள் என அழைப்பதுண்டு.
# நடைபாதை

## நடைபாதை உருவாக்கம்

நகரங்களில் பெரும்பாலும் பழமையான நகரங்களில், நெருக்கமாக அமைந்த கட்டிடங்களுக்கு இடையே நடைபாதைகள் காணப்படுகின்றன. திட்டமிடப்பட்ட நகரங்களில் மக்கள் பாதுகாப்பாக நடமாடுவதற்காக நடைபாதைகள் உருவாக்கப்படுவது உண்டு. வெளியான நாட்டுப்புறப் பகுதிகளில், ஓரிடத்தில் இருந்து இன்னோரிடத்துக்குச் செல்ல மக்கள் ஒரே வழியைப் பயன்படுத்தும்போது நடைபாதைகள் உருவாகின்றன. வயல் வரப்புகள், நிலங்களின் எல்லைகளை அண்டிய பகுதிகள், நீர்நிலைகளின் கரையோரங்கள் ஆகிய இடங்களில் இவ்வாறு பாதைகள் உருவாவதுண்டு. நடந்து செல்பவர்கள் செங்குத் திருப்பங்களை விரும்புவதில்லை. இதனால் வெளிகளில் மக்கள் நடக்கும்போது குறுக்கு வழிகளைப் பயன்படுத்துவதால் இயல்பாக உருவாகும் நடைபாதைகளில் 90 பாகைத் திருப்பங்கள் இருப்பதில்லை. வெளிகளில் உருவாகும் நடைபாதைகள் மென்மையான, சகதியான இடங்களை விடுத்து உறுதியான நிலப் பகுதிகளிலேயே உருவாகின்றன. இவ்வாறாக உருவாகும் நடைபாதைகள் காலப்போக்கில் சாலைகளாகவும் மாற்றமடைகின்றன. காட்டுப் பகுதிகளில் யானை போன்ற பெரிய விலங்குகள் செல்லும் வழிகளை மக்கள் நடைபாதையாகப் பயன்படுத்துவதும் உண்டு.
# நடைபாதை

## பிரச்சினைகள்

நகரப் பகுதிகளில் அமையக்கூடிய நடைபாதைகள் சில, குறிப்பாக நகரங்களின் வசதி குறைந்த பகுதிகளில் காணப்படும் பாதைகள் ஒடுக்கமாகவும், போதிய வெளிச்சம் இல்லாமலும் இருப்பதால் குற்றச் செயல்கள் இடப்பெறக்கூடிய இடங்களாக அமைகின்றன. அத்துடன் இவ்வாறான நடை பாதைகள் போதிய பராமரிப்பு இன்றி குப்பை கூளங்கள் சேரும் இடமாக மாறி உடல்நலத்துக்குக் கேடாக அமையக்கூடிய வாய்ப்புகளும் உள்ளன. நகரங்களுக்கு வெளியே தொடர்ச்சியான கவனிப்பு இல்லாத வேலிகளால் பாதுகாக்கப்படாத தனியார் நிலங்களூடாக மக்களின் இயல்பான முறையில் நடைபாதைகளை உருவாக்குவதால் சட்டப்பிரச்சினைகள் ஏற்படுவது உண்டு.
# வேளாண்மைக் கலைச்சொல் பேரகராதி (நூல்)

**வேளாண்மைக் கலைச்சொல் பேரகராதி** என்னும் நூலினை தமிழ்நாடு வேளாண்மைப் பல்கலைக்கழகத்தின் ஆசிரியர்கள் தொகுத்துள்ளனர்.
# வேளாண்மைக் கலைச்சொல் பேரகராதி (நூல்)

## நூல் விவரங்கள்

இந்நூலினை சு. உத்தமசாமி, ஏ.இல.விசயலட்சுமி, ச.பழனிசாமி, மா. மீனாட்சி சுந்தரம், ம. சுகிர்தா ஆகியோர் தொகுத்துள்ளனர். இந்நூலினை தமிழ்நாடு வேளாண்மைப் பல்கலைக்கழகத்தின் விரிவாக்கக் கல்வி இயக்ககம் 2003 இல் வெளியிட்டுள்ளது.
# வேளாண்மைக் கலைச்சொல் பேரகராதி (நூல்)

## நூலின் உள்ளடக்கம்

இந்நூல் வேளாண்மைத் துறைக்கான கலைச்சொல் பேரகரமுதலி ஆகும். வேளாண்மைப்புலம் சார்ந்து பதினேழுத் துறைகளும், தோட்டக்கலைப்புலம், வனவியற் புலம், மனையியற் புலம், வேளாண்மைப் பொறியியற் புலம், பொதுச்சொற்கள் என்னும் வகையில் உள்ளடக்கங்கள் பகுப்பு செய்யப்பெற்றுள்ளன.
இவ்வகரமுதலி புலம் சார்ந்து ஆங்கிலச்சொல் அதன் தமிழ்ச்சொல் என்னும் அடிப்படையில் தொகுக்கப்பட்டுள்ளது.
# வானவில் பாலம் (டெக்சாசு)

டெக்சாசு **வானவில் பாலம்** தென்மேற்கு டெக்சாசில் நேச்சசு ஆற்றுக்குக் குறுக்கே சபைன் ஏரிக்கு அண்மையில் ஆற்றின் மேற்பகுதியில் அமைக்கப்பட்டுள்ள ஊடு சட்டகப் பாலம் ஆகும். ஆற்றின் தென்மேற்குக் கரையில் அமைந்த செபர்சன் கவுண்டியில் உள்ள ஆர்த்தர் துறைமுகத்தை ஆற்றின் வடகிழக்குக் கரையில் ஒரேஞ்ச் கவுண்டியில் உள்ள பிரிட்சு நகரத்துடன் இணைக்கும் மாநில நெடுஞ்சாலை 87ம், மாநில நெடுஞ்சாலை 73ம் இந்தப் பாலத்தினூடாவே செல்கின்றன.  
இப்பாலத்தின் கட்டுமான வேலைகள் 1936ல் டெக்சாசு மாநில நெடுஞ்சாலைகள் திணைக்களத்தின் வழிகாட்டலில் தொடங்கின. இப்பாலம் கப்பல் போக்குவரத்துக்குத் தடையாக அமையக்கூடும் என்ற ஆற்றின் மேல்நீரோட்டப்பகுதி நகரமான பியூமொன்டின் கவலையைக் கணக்கில் எடுத்து இப்பாலத்தின் முதன்மை அகல்வு 680 அடி (210 மீ) ஆக இருக்கும்படி வடிவமைக்கப்பட்டது. அத்துடன், இதன் கீழ் அமையும் நிலைக்குத்து வெளி 177 அடி (54 மீ) ஆகவும் இருந்தது. இந்த வெளி அக்காலத்தில் மிக உயரமான யூ.எசு.எசு பட்டோக்கா எனப்படும் ஐக்கிய அமெரிக்கக் கடற்படைக் கப்பல் இப்பாலத்தின் கீழாகப் போக்குவரத்துச் செய்யப் போதுமானதாக இருக்கும் வகையிலேயே வடிவமைப்புச் செய்யப்பட்டிருந்தது. ஆனாலும் குறித்த கடற்படைக் கப்பல் என்றுமே இதனூடாகச் செல்லவில்லை.  
வானவில் பாலம் 1938 செப்டெம்பர் 8ம் தேதி கட்டி முடிக்கப்பட்டது. தொடக்கத்தில் ஆர்த்தர் துறைமுகம் - ஒரேஞ்சுப் பாலம் எனப் பெயரிடப்பட்ட இப்பாலம் பின்னர் 1957ல் தற்போதைய பெயரைப் பெற்றது. 1996ல் இது வரலாற்று இடங்களுக்கான தேசிய பதிவேட்டுப் பட்டியலில் சேர்க்கப்பட்டது.
# வானவில் பாலம் (டெக்சாசு)

## முன்னாள் படையினர் நினைவுப் பாலம்

1988ல் ஒரு வடந்தாங்கு பாலமான முன்னாள் படையினர் நினைவுப் பாலத்தின் கட்டுமான வேலைகள் தொடங்கி, 8 செப்டெம்பர் 1990ல் திறக்கப்பட்டது. இப்பாலம் வானவில் பாலத்துக்குச் சமாந்தரமாக அமைக்கப்பட்டது. இதன் நிலைக்குத்து வெளி 143 அடி (43.5 மீ). இது வானவில் பாலத்திலும் உயரம் குறைந்தது..  
புதிய பாலம் கட்டி முடிந்த பின்னர், வானவில் பாலம் திருத்த வேலைக்காக மூடப்பட்டது. 1997ல் மீண்டும் திறக்கப்பட்டபோது, மேற்கு நோக்கிச் செல்லும் போக்குவரத்துக்கு மட்டுமேயான ஒருவழிப் பாதையாக ஆக்கப்பட்டது. புதிய பாலம் கிழக்கு நோக்கிய போக்குவரத்துக்குப் பயன்பட்டது.
# ரோல்பா மாவட்டம்

**ரோல்பா மாவட்டம்** (Rolpa) , தெற்காசியாவின் நேபாள நாட்டின், மத்தியமேற்கு வளர்ச்சி பிராந்தியத்தில், மாநில எண் 5-இல் உள்ளது. காட்மாண்டு நகரத்திலிருந்து 280 கிலோ மீட்டர் தொலைவில் இம்மாவட்டத்தின் நிர்வாகத் தலைமையிடமான **லிவாங்** நகரம் அமைந்துள்ளது.  
ரப்தி மண்டலத்தில் உள்ள இம்மாவட்டத்தின் மொத்தப் பரப்பளவு 1,879 சதுர மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 2,21,177 ஆக உள்ளது. இம்மாவட்டத்தில் நேபாள மொழி, காம் மொழி, நேவாரி மொழி மற்றும் ஆங்கில மொழி பேசப்படுகிறது.
# ரோல்பா மாவட்டம்

## பொருளாதாரம்

ஆண்டு வருமானம் நூறு டாலருக்கும் குறைவாக ஈட்டும் ரோல்பா மாவட்ட மக்கள் வறுமைக் கோட்டிற்கு கீழ் உள்ளதால், மக்களின் சராசரி வாழும் வயது ஐம்பத்தி இரண்டுக்கும் கீழ் உள்ளதாக புள்ளி விவரங்கள் கூறுகிறது. 1996 – 2006 நேபாள உள்நாட்டுப் போரில் இம்மாவட்டத்தின் பெயர் அதிக அளவில் பிரபலமானது. ரோல்பா மாவட்டத்தின் வடக்கு மலைப்பகுதிகளில் உள்ளூர் மலைவாழ் மக்களான காம் மகர் மக்கள் பெருமளவில் உள்ளனர். மலப்படுகைகளில் நெல் பயிரிடப்படுகிறது. மேட்டுப் பகுதிகளில் சோளம், தானியங்கள், பார்லி பயிரிடப்படுகிறது.  
கல்வி மற்றும் பொருளாதார வளர்ச்சி குன்றிய இம்மாவட்ட மக்கள் கஞ்சா, மரிஜுவான, சரஸ், ஹஷிஷ் போன்ற போதை தரும் செடிகளை வளர்த்து, அறுவடை செய்து, பதப்படுத்தி காட்மாண்டுவில் உள்ள அரசு கிடங்குகளுக்கு விற்பனை செய்கிறார்கள். மேலும் பலர் உடலால் வேலை செய்யும் கூலித் தொழிலாளர்களாகவும் பணி செய்கின்றனர். நேபாள மாவோயிஸ்ட் பொதுவுடமைக் கட்சி இம்மாவட்டத்தில் வலிமை மிக்கதாக உள்ளது.
# ரோல்பா மாவட்டம்

## மாவட்ட எல்லைகள்

ரோல்பா மாவட்டத்தின் தெற்கில் தாங் மாவட்டம், கிழக்கில் பியுத்தன் மாவட்டம், மேற்கில் சல்யான் மாவட்டம், வடக்கில் ருக்கும் மாவட்டம் எல்லைகளாக உள்ளது.
# ரோல்பா மாவட்டம்

## புவியியல் மற்றும் தட்ப வெப்பம்

இமயமலையில் தவலாகிரியிலிருந்து தெற்கில் ஐம்பது கிலோ மீட்டர் தொலைவில் உள்ள ரோல்பா மாவட்டம் மலைகளால் சூழ்ந்தது. இம்மாவட்டம் கடல் மட்டத்திலிருந்து 300 மீட்டர் முதல் 4,000 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன்#ஆல்ப்ஸ் மலை காலநிலை என நான்கு காலநிலைகளில் காணப்படுகிறது.
# ரோல்பா மாவட்டம்

## உள்ளாட்சி நிர்வாகம்

கிராமப் பகுதிகள் மட்டுமே கொண்ட இம்மாவட்டத்தின் கிராமப்புற நிர்வாகத்திற்காக நாற்பத்தி ஐந்து கிராம வளர்ச்சி மன்றங்கள் செயல்படுகிறது.
# ரோல்பா மாவட்டம்

## இதனையும் காண்க

- நேபாள மாநிலங்கள்
- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
- நேபாளத்தின் மாவட்டங்கள்
# ஸ்ரீ மாடு

**ஸ்ரீ மாடு** (Siri) என்பது பூட்டானில் இருந்து தோற்றிய ஒரு மாட்டு இனமாகும். இது தோளில் திமில் உள்ள மாட்டு இனமாகும். இவை சிக்கிம் மற்றும் டார்ஜிலிங் போன்ற பல்வேறு பகுதிகளில் இப்போது உள்ளன.
# ஸ்ரீ மாடு

## பண்புகள்

இவை பெரும்பாலும் கருப்பு மற்றும் வெள்ளை நிறங்களிலும் அல்லது முழுக்க கருப்பு நிறத்துடனும் இருக்கும். இந்த மாடுகள் பொதுவாக ஆண்டு முழுவதும் நீண்ட சடை முடி போர்த்திய உடலமைப்புடன் இருக்கின்றன. இவை பிற வகையான மாடுகளுடன் ஒப்பிடும்போது பொதுவாக பெரிய அளவானதாக உள்ளன. இவற்றின் கொம்புகள் வெட்டப்படாமல் இருந்தால் நீண்டு கூரானதாக இருக்கும். இந்த மாடுகளின் தோளில் திமிலுடன், வலுவான கால்களுடன் இருக்கும். இவற்றின் சக்திவாய்ந்த கால்களின் காரணமாக உழவுப் பணிகளில் பயனுள்ளதாக உள்ளன. மேலும் இதன் நீண்ட, சக்திவாய்ந்த கால்கள், இவை மலைகளில் வாழ ஏதுவாக உள்ளன. இந்த காளைகள் வலிமையான காளை இனங்கள் ஒன்றாக மதிப்பிடப்படுகிறது.
# தார்பார்கர் மாடு

**தார்பார்கர் மாடு** (இந்தி:**थारपारकर**) (வெள்ளை சிந்தி, குட்சுரி, தாரி என்றும் அறியப்படுகின்றன) என்னும் மாடுகள் தற்போதைய பாக்கிஸ்தானின் சிந்து மாகாணத்தில் உள்ள தர்பார்கர் மாவட்டத்தில் காணப்படும் ஒரு மாட்டு இனம். இது அதன் பால் கறவைத்திறன் மற்றும் உழைப்புத் திறன் ஆகிய இரட்டை பலன்களுக்காகவும் வளர்க்கப்படுகிறது. இதன் பெயர் அதன் வழக்கமான வாழ்விடம் மற்றும் பிறப்பிடமான இராஜஸ்தானின் தார் பாலைவனத்தின் அருகில் உள்ள தார்பாகார்கர் பகுதியின் பெரில் இருந்து வந்தது. இந்த மாடுகள் நடுத்தர அளவு முதல் பெரிய அளவு வரை இருக்கின்றன. இதன் தோல் நிறம் சாம்பல் வெள்ளை நிறத்தில் இருக்கும். இவை நீண்ட முகமும், நீண்ட வால், சிறிய கால், நடுத்தரமான கொம்புகள் கொண்டவை. இவை வறட்சியைத் தாங்கி வளரக்கூடிய இனமாகும். இந்த மாடுகள் குறைந்தது ஐந்து முதல் ஆறு லிட்டர்வரை பால் தரக்கூடியது. இதன் பால் கெட்டியானதாகவும் சத்து நிறைந்ததாகவும் இருக்கும். இந்திய மாட்டினங்கள் அழியாமல் பாதுகாக்கும் வகையில் தேசிய கால்நடை அபிவிருத்தி திட்டத்தை இந்திய ஒன்றிய அரசு செயல்படுத்தி வருகிறது. இத்திட்டத்தின்கீழ் ராஜஸ்தான் மாநில தார்பார்க்கர் மாடுகளை இன விருத்தி செய்யும் பணியை செட்டிநாடு அரசு கால்நடைப் பண்ணைக்கு ஒதுக்கி உள்ளது. போதிய நீராதாரத்துடன் 1,500 ஏக்கர் பரப்பளவு உள்ள இப்பண்ணையில் தார்பார்க்கர் மாடுகள் ராஜஸ்தானில் இருந்து கொள்முதல் செய்யப்பட்டு இனவிருத்தி செய்யப்பட்டு வருகின்றன.
# வெச்சூர் மாடு

**வெச்சூர் மாடு** என்பது கேரளத்தின் கோட்டையம் மாவட்டத்தில் உள்ள வெச்சூர் என்ற ஊரின் பெயரால் அழைக்கப்படுகிறது. இவை சராசரியாக 87 செமீ உயரத்துடனும், 124 செ.மீ. சராசரி நீளமுடனும் இருக்கும். இது உலகின் சிறிய மாடாக கின்னஸ் சாதனை புத்தகத்தில் இடம்பித்துள்ளது. மேலும் இது குறைந்த உணவில் நிறைய பால் கறக்கக்கூடியது. வெச்சூர் மாடுகள் விலங்கு வளர்ப்பு பேராசிரியரான சோசம்மா லைப் மற்றும் அவரது மாணவர்கள் கொண்ட குழு இணைந்து செய்த பணியின் காரணமாக இந்த மாடுகள் மரபியலாக அழிவிலிருந்து காக்கப்பட்டன. இவர்களால் 1989 ஆம் ஆண்டில், ஒரு பாதுகாப்பு அலகு தொடங்கப்பட்டது. 1998 இல் பாதுகாப்பு அறக்கட்டளை அமைப்பு விவசாயிகளின் பங்களிப்புடன் அமைக்கப்பட்டது. வெச்சூர் மாடுகள் 1960 வரை கேரளத்தில் பிரபலமாக இருந்தன, ஆனால் இந்த மாடுகள் கலப்பினத்துக்கு ஆளானதால் அரிய மாடுகளாயின.
2000 ஆம் ஆண்டில், வெச்சூர் மாடு உள்நாட்டு விலங்கு வேறுபாட்டுக்கான எப்சிஓ வின் உலக கண்காணிப்பு பட்டியலில், உடனடியாக அழியக்கூடிய விலங்கு பட்டியலில் இடம் பெற்றிருந்தது. ஒரு இன விலங்கில் ஆண் பெண் விலங்குகளின் எண்ணிக்கை மிகவும் குறையும்போது இந்த பட்டியலில் சேர்க்கப்படும் . இந்த மாடுகள் சுமார் 200 மாடுகள் இருக்கலாம் எனக் கருதப்படுகிறது. இவற்றில் கிட்டத்தட்ட 100 மாடுகள் கால்நடை மருத்துவக் கல்லூரிகளில் இருக்கும். இந்த மாடுகளின் சராசரி உயரம் 90 செ மீ ஆகவும், சராசரி எடை 130 கிலோவாகவும் இருக்கும். ஒரு நாளைக்கு மூன்று லிட்டர் பால் கறக்கக்கூடியது.
# உமையாள்புரம் காசி விசுவநாதர் கோயில்

**உமையாள்புரம் காசி விசுவநாதர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.
# உமையாள்புரம் காசி விசுவநாதர் கோயில்

## அமைவிடம்

இக்கோயில் கும்பகோணத்திலிருந்து திருவையாறு செல்லும் வழியில் கும்பகோணத்திலிருந்து 12 கி.மீ. தொலைவிலும், தஞ்சாவூரிலிருந்து வடக்கே 23 கி.மீ. தொலைவிலும் அமைந்துள்ள உமையாள்புரம் என்னுமிடத்தில் உள்ளது.
# உமையாள்புரம் காசி விசுவநாதர் கோயில்

## இறைவன், இறைவி

இங்குள்ள மூலவர் காசி விசுவநாதர் ஆவார். இறைவி குங்கும சுந்தரி அம்மன் ஆவார்.
# உமையாள்புரம் காசி விசுவநாதர் கோயில்

## புராணம்

இக்கோயிலைப் பற்றி பல புராண செய்திகள் வழங்கப்படுகின்றன. சிவபெருமான் மீது பக்தி கொண்டிருந்த கந்தர்வப்பெண் இங்கு தீர்த்தம் ஒன்றினை உருவாக்கி சிவ தரிசனத்தை எதிர்பார்த்துக்கொண்டிருந்தபோது இறைவன், இறைவியுடன் வந்து அவருக்குக் காட்சி தந்ததாகவும், அந்த கந்தர்வப்பெண் சிவனுக்கு கோயில் எழுப்பியதாகவும் கூறுவர்.
# நெய்க் குப்பை சுந்தரேசுவரர் கோயில்

**நெய்க் குப்பை சுந்தரேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.
# நெய்க் குப்பை சுந்தரேசுவரர் கோயில்

## அமைவிடம்

இக்கோயில் நெய்க் குப்பை என்னுமிடத்தில் அமைந்துள்ளது.
# நெய்க் குப்பை சுந்தரேசுவரர் கோயில்

## இறைவன், இறைவி

இங்குள்ள மூலவர் சுந்தரேசுவரர் ஆவார். இறைவி சௌந்குதரநாயகி.
# நெய்க் குப்பை சுந்தரேசுவரர் கோயில்

## சிறப்பு

ஆவணி 19, 20, 21 ஆகிய நாள்களில் லிங்கத்திருமேனியின் மீது சூரிய வெளிச்சம் விழுவது இக்கோயிலின் சிறப்பாகும். மகா சிவராத்திரி, மார்கழி திருவாதிரை, பங்குனி உத்திரம், கார்த்திகை போன்றவை இக்கோயிலில் சிறப்பான விழாக்களாகக் கொண்டாடப்படுகின்றன. பாம்புப்புற்றுடன் கூடிய புன்னாக வரதன் சன்னதி இங்கு அமைந்துள்ளது.
# அம்பாறை விமான நிலையம்

**அம்பாறை விமான நிலையம்** (,), மேலும் இவ்விம்மான நிலையம் இலங்கையின், கிழக்கு மாகாணத்தின் அம்பாறை நகரில் அமைந்துள்ள கல்லோயாப் பிரதேசத்தில் உள்ள விமானநிலையம் ஆகும். , அகையால்இது**கலா-ஓயா விமான நிலையம்** எனவும் அறியப்படுகிறது.அம்ப்பாறையிலுள்ளஇலங்கைவிமானப்படையின்இராணுவஇறம்க்குதளமாகவும்இதுசெயற்படுகின்றது.அதன்இதுஎஸெலேஃப்அம்பாரஎனஇராணுவத்தாரல்சுருக்கமாகஅழைக்கப்படுகின்றது.  
இது அம்பாறை நகரிலிருந்துதூரத்தில் அமைந்துள்ளது. மேலும்இதுகடலிலிருந்துஉயரத்தில் அமைந்துள்ளது.
# கமரன்ஸ் சர்

**கமரன்ஸ் சர்** (Camarines Sur) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பிலி ஆகும். இது 1919 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,036 கிராமங்களும், 35 மாநகராட்சிகளும் உள்ளன. இதன் தற்போதைய மாகாண சபை ஆளுநர் *மிகுவெல் லூயிஸ் ஆர். விலாஃபுஎர்டே* (Miguel Luis R. Villafuerte) ஆவார். இதன் மொத்த நிலப்பரப்பளவு 5,497.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கமரன்ஸ் சர் மாகாணத்தின் சனத்தொகை 1,952,544 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 16ஆம் மாகாணமாகவும் சனத்தொகையின் அடிப்படையில் 13ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 360 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 19ஆம் மாகாணம் ஆகும்.